Rozsudok Súdneho dvora (ôsma komora) z 25. januára 2024 (návrh na začatie prejudiciálneho konania, ktorý podal Fővárosi Törvényszék – Maďarsko) – Global NRG Kereskedelmi és Tanácsadó Zrt./Magyar Energetikai és Közmű-szabályozási Hivatal
(vec C-277/22, Global NRG)1
(Návrh na začatie prejudiciálneho konania – Vnútorný trh so zemným plynom – Smernica 2009/73/ES – Článok 41 ods. 17 – Sieť na prepravu zemného plynu – Národný regulačný orgán – Stanovenie poplatkov za používanie siete a pripojenie k sieti – Stanovenie poplatku za služby poskytované prevádzkovateľom siete – Pojem „strana dotknutá rozhodnutím regulačného orgánu“ – Odvolanie proti tomuto rozhodnutiu – Právo na účinný prostriedok nápravy – Článok 47 Charty základných práv Európskej únie)
Jazyk konania: maďarčina
Vnútroštátny súd, ktorý podal návrh na začatie prejudiciálneho konania
Fővárosi Törvényszék
Účastníci konania pred vnútroštátnym súdom
Žalobkyňa: Global NRG Kereskedelmi és Tanácsadó Zrt.
Žalovaný: Magyar Energetikai és Közmű-szabályozási Hivatal
za účasti : FGSZ Földgázszállító Zrt.
Výrok rozsudku
Článok 41 ods. 17 smernice Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES, v spojení s článkom 47 prvým odsekom Charty základných práv Európskej únie,
sa má vykladať v tom zmysle, že:
bráni právnej úprave členského štátu, podľa ktorej sa len prevádzkovateľ siete na prepravu zemného plynu považuje za „stranu dotknutú“ rozhodnutím národného regulačného orgánu, ktorým sa stanovujú poplatky za pripojenie k tejto sieti a za jej používanie, ako aj poplatky za služby poskytované týmto prevádzkovateľom, a preto je oprávnený podať „účinný prostriedok nápravy“ proti tomuto rozhodnutiu len tento prevádzkovateľ.
____________
1 Ú. v. EÚ C 257, 4.7.2022.